कैटरैक्ट झरना अइसन झरना होखे लें जे बहुत बिसाल होखें आ जिनहन में बहुत भारी मात्रा में पानी के बहाव होखे। एह भारी बहाव आ बिसाल झरना सभ में ऊपर से पानी के गिरे के कारन धुआँसा नियर बन जाला; अइसन बुझाला कि झरना के बीच में बादर बन गइल बाटे आ इनहन में नीचे के इलाका में बरखा होखे नियर महसूस हो सके ला। कैटरेक्ट (caterect) शब्द के अंगरेजी में अरथ होला मोतियाबिंद, जेह में आँख के पुतरी के बीचा में धुंधला उज्जर चीन्हा नियर बन जाला; हालाँकि, एह अरथ के एह किसिम के झरना से कौनों संबंध बा कि ना ई बतावल मुश्किल बाटे। कुछ जगह कैटरेक्ट (cateract) इस्पेलिंग से इनहन के नाँव मिले ला आ ई बतावल जाला कि अंगरेजी में ई यूनानी भाषा से आइल हवे जहाँ मूल अरथ "नीचे की ओर बहाव" होला।